Samas on olümpiamängude edust ja suurusest saanud nende suurimad ohustajad. Medalite hind on kruvitud nii kõrgele, et nende omandamiseks ei öelda ära lubatud ega lubamatutest vahenditest. Pärast aastakümnete pikkust tühjavõitlemist avas Rahvusvaheline Olümpiakomitee (ROK) lõpuks olümpiaväravad ka professionaalidele. Ammu enne seda õitsenud  salaprofessionalism, ja seda eriti endistes sotsialismimaades, oli aga mädandanud spordi alustugesid nii sügavalt, et uus kurat - seekord juba tõeline -, doping, pääses usutavusetanumale vabalt trampima.